title: 2013/888/ЕС: Решение на Съвета от 4 декември 2014 година относно утвърждаването от името на Европейския съюз на Протокола към Конвенцията за международните гаранции по отношение на подвижното оборудване по специфични въпроси за железопътния подвижен състав, приет в Люксембург на 23 февруари 2007 г.

text:
               10.12.2014

               BG

               Официален вестник на Европейския съюз

               L 353/9

         РЕШЕНИЕ НА СЪВЕТА
   от 4 декември 2014 година
   относно утвърждаването от името на Европейския съюз на Протокола към Конвенцията за международните гаранции по отношение на подвижното оборудване по специфични въпроси за железопътния подвижен състав, приет в Люксембург на 23 февруари 2007 г.

      (2013/888/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 81, параграф 2 във връзка с член 218, параграф 6, буква а) от него,
   като взе предвид предложението на Европейската комисия,
   като взе предвид одобрението на Европейския парламент,
   като има предвид, че:

               (1)

               Съюзът работи за установяването на общо съдебно пространство въз основа на принципа на взаимно признаване на съдебните решения.

               (2)

               Протоколът към Конвенцията за международните гаранции по отношение на подвижното оборудване по специфични въпроси за железопътния подвижен състав (наричан по-нататък „Протоколът за железопътния подвижен състав“), приет в Люксембург на 23 февруари 2007 г., представлява полезен принос за правната уредба на международно равнище в тази област. По тази причина е желателно възможно най-скоро да започне прилагането на разпоредбите на този инструмент, засягащи въпроси от обхвата на изключителната компетентност на Съюза.

               (3)

               Комисията проведе преговори във връзка с Протокола за железопътния подвижен състав от името на Европейската общност по отношение на частите, попадащи в обхвата на изключителната компетентност на Общността.

               (4)

               В член XXII, параграф 1 от Протокола за железопътния подвижен състав се предвижда, че регионални организации за икономическа интеграция, които имат компетентност по някои въпроси, уредени от същия протокол, могат да подписват, приемат, утвърждават Протокола или да се присъединяват към него.

               (5)

               Някои от въпросите, уредени от Регламент (ЕО) № 44/2001 на Съвета (1), който, считано от 10 януари 2015 г., ще бъде заменен с Регламент (ЕС) № 1215/2012 на Европейския парламент и на Съвета (2), Регламент (ЕО) № 1346/2000 на Съвета (3), Регламент (ЕО) № 593/2008 на Европейския парламент и на Съвета (4), Директива 2008/57/ЕО на Европейския парламент и на Съвета (5) и Регламент (ЕО) № 881/2004 на Европейския парламент и на Съвета (6), са предмет и на Протокола за железопътния подвижен състав.

               (6)

               Общността подписа Протокола за железопътния подвижен състав на 10 декември 2009 г., след като на 30 ноември 2009 г. Съветът прие Решение 2009/940/ЕО (7).

               (7)

               Европейският съюз има изключителна компетентност по някои от въпросите, уредени от Протокола за железопътния подвижен състав, докато държавите членки имат компетентност по други въпроси, уредени от този инструмент.

               (8)

               Следователно Съюзът следва да утвърди Протокола за железопътния подвижен състав.

               (9)

               В член XXII, параграф 2 от Протокола за железопътния подвижен състав се предвижда, че при подписването, приемането, утвърждаването на Протокола или присъединяването си към него дадена регионална организация за икономическа интеграция прави декларация, като посочва въпросите, уредени от същия протокол, по отношение на които на тази организация е прехвърлена компетентност от нейните държави членки.

               (10)

               При подписването на Протокола за железопътния подвижен състав Общността направи изискваната декларация относно компетентността си. Съюзът обаче следва да поднови тази декларация в момента на утвърждаването на Протокола за железопътния подвижен състав с цел да се коригира допусната фактологична грешка и да се отчете развитието в законодателната област и присъединяването на Република Хърватия към Съюза.

               (11)

               Членове VI, VIII, IX и X от Протокола за железопътния подвижен състав се прилагат само в случай че договаряща се страна е направила декларация съгласно член XXVII от Протокола за железопътния подвижен състав и при спазване на условията, определени в тази декларация. В момента на утвърждаването на Протокола за железопътния подвижен състав Съюзът не следва да прави декларация съгласно член XXVII, параграф 2 относно прилагането на член VIII, нито която и да е от декларациите съгласно член XXVII, параграфи 1 и 3. Компетентността на държавите членки относно материалноправните норми по отношение на несъстоятелността няма да бъде засегната.

               (12)

               Обединеното кралство и Ирландия са обвързани от Регламент (ЕО) № 44/2001, който от 10 януари 2015 г. се заменя с Регламент (ЕС) № 1215/2012, както и от Регламент (ЕО) № 1346/2000, Регламент (ЕО) № 593/2008, Директива 2008/57/ЕО и Регламент (ЕО) № 881/2004, и поради това участват в приемането и прилагането на настоящото решение.

               (13)

               В съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в приемането на настоящото решение и не е обвързана от него, нито от неговото прилагане,

         ПРИЕ НАСТОЯЩОТО РЕШЕНИЕ:
   Член 1
   Протоколът към Конвенцията за международните гаранции по отношение на подвижното оборудване по специфични въпроси за железопътния подвижен състав, приет в Люксембург на 23 февруари 2007 г., се утвърждава от името на Европейския съюз (8).
   Член 2
   Председателят на Съвета се оправомощава да посочи лицето(ата), упълномощено(и) да депозира(т) от името на Съюза документа за утвърждаването, предвиден в член ХХI от Протокола за железопътния подвижен състав (9).
   Член 3
   По време на утвърждаването на протокола Европейският съюз прави декларацията, посочена в приложението, в съответствие с член XXII, параграф 2 от същия протокол.
   Член 4
   Настоящото решение влиза в сила в деня на приемането му.

      Съставено в Брюксел на 4 декември 2014 година.

            За Съвета

            Председател

         A. ORLANDO

      (1)  Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела (ОВ L 12, 16.1.2001 г., стр. 1).

      (2)  Регламент (ЕС) № 1215/2012 на Европейския парламент и на Съвета от 12 декември 2012 г. относно компетентността, признаването и изпълнението на съдебни решения по граждански и търговски дела (ОВ L 351, 20.12.2012 г., стр. 1).

      (3)  Регламент (ЕО) № 1346/2000 на Съвета от 29 май 2000 г. относно производството по несъстоятелност (ОВ L 160, 30.6.2000 г., стр. 1).

      (4)  Регламент (ЕО) № 593/2008 на Европейския парламент и на Съвета от 17 юни 2008 г. относно приложимото право към договорни задължения (Рим I) (ОВ L 177, 4.7.2008 г., стр. 6).

      (5)  Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (ОВ L 191, 18.7.2008 г., стр. 1).

      (6)  Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция („Регламент за създаване на агенция“) (ОВ L 164, 30.4.2004 г., стр. 1).

      (7)  Решение 2009/940/ЕО на Съвета от 30 ноември 2009 г. за подписването от Европейската общност на Протокола към Конвенцията за международните гаранции по отношение на подвижното оборудване по специфични въпроси за железопътния подвижен състав, приет в Люксембург на 23 февруари 2007 г. (ОВ L 331, 16.12.2009 г., стр. 1).

      (8)  Текстът на Протокола за железопътния подвижен състав е публикуван в ОВ L 331, 16.12.2009 г., стр. 5, заедно с решението за подписването му.

      (9)  Датата на влизане в сила на Протокола за железопътния подвижен състав ще бъде публикувана в Официален вестник на Европейския съюз от Генералния секретариат на Съвета.

      ПРИЛОЖЕНИЕ
      Декларация съгласно член XXII, параграф 2 относно компетентността на Европейския съюз по въпроси, уредени от Протокола към Конвенцията за международните гаранции по отношение на подвижното оборудване по специфични въпроси за железопътния подвижен състав („Протокол за железопътния подвижен състав“), приет в Люксембург на 23 февруари 2007 г., по отношение на които държавите членки са прехвърлили своята компетентност на Съюза

                  1.

                  В член XXII от Протокола за железопътния подвижен състав се предвижда, че регионалните организации за икономическа интеграция, които са съставени от суверенни държави и имат компетентност по някои въпроси, уредени от Протокола, могат да го подпишат, приемат, утвърдят или да се присъединят към него, при условие че направят декларацията, посочена в член XXII, параграф 2. Съюзът реши да утвърди Протокола за железопътния подвижен състав и съответно прави такава декларация.

                  2.

                  Държавите — членки на Европейския съюз, са Кралство Белгия, Република България, Чешката република, Кралство Дания, Федерална република Германия, Република Естония, Ирландия, Република Гърция, Кралство Испания, Френската република, Република Хърватия, Италианската република, Република Кипър, Република Латвия, Република Литва, Великото херцогство Люксембург, Унгария, Република Малта, Кралство Нидерландия, Република Австрия, Република Полша, Португалската република, Румъния, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия.

                  3.

                  Настоящата декларация обаче не се прилага по отношение на Кралство Дания в съответствие с членове 1 и 2 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз.

                  4.

                  Настоящата декларация не е приложима за териториите на държавите членки, в които Договорът за функционирането на Европейския съюз не се прилага (вж. член 355 от този договор), и не засяга актове или позиции, които могат да бъдат приети съгласно Протокола за железопътния подвижен състав от съответните държави членки от името на тези територии и в техен интерес.

                  5.

                  Държавите — членки на Европейския съюз, са прехвърлили на Съюза компетентността по въпроси, които могат да засегнат или изменят правилата по Регламент (ЕО) № 44/2001 на Съвета (1), който, считано от 10 януари 2015 г., ще бъде заменен с Регламент (ЕС) № 1215/2012 на Европейския парламент и на Съвета (2), Регламент (ЕО) № 1346/2000 на Съвета (3), Регламент (ЕО) № 593/2008 на Европейския парламент и на Съвета (4), Директива 2008/57/ЕО на Европейския парламент и на Съвета (5) и Регламент (ЕО) № 881/2004 на Европейския парламент и на Съвета (6).

                  6.

                  По отношение на системата за номериране на возилата Съюзът е приел с Решение 2006/920/ЕО на Комисията (7), изменено на 14 ноември 2012 г. с Решение 2012/757/ЕС на Комисията (8), система за номериране, която е подходяща за целите на идентифицирането на железопътния подвижен състав, както е посочено в член XIV от Протокола за железопътния подвижен състав.
                  Освен това, що се отнася до обмена на данни между държавите — членки на Европейския съюз, и международния регистър, Съюзът постигна значителен напредък с Решение 2007/756/ЕО на Комисията (9), изменено на 14 ноември 2012 г. с Решение 2012/757/ЕС. Съгласно това решение държавите — членки на Европейския съюз, въведоха национални регистри на подвижния състав и дублирането на данни с международния регистър следва да се избягва.

                  7.

                  Съюзът не прави декларация съгласно член XXVII, параграф 2 относно прилагането на член VIII, нито която и да е от декларациите, допустими съгласно член XXVII, параграфи 1 и 3. Държавите членки запазват компетентността си по отношение на материалноправните норми относно несъстоятелността.

                  8.

                  Упражняването на компетентността, която държавите членки са прехвърлили на Съюза в съответствие с Договора за Европейския съюз и Договора за функционирането на Европейския съюз, подлежи по своята същност на непрекъснато развитие. В рамките на тези договори компетентните институции могат да вземат решения, които определят обхвата на компетентност на Съюза. Поради тази причина Съюзът си запазва правото да изменя по съответен начин настоящата декларация, без това да представлява необходимо условие за упражняването на компетентността му по въпроси, уредени от Протокола за железопътния подвижен състав.

         (1)  Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела (ОВ L 12, 16.1.2001 г., стр. 1).

         (2)  Регламент (ЕС) № 1215/2012 на Европейския парламент и на Съвета от 12 декември 2012 г. относно компетентността, признаването и изпълнението на съдебни решения по граждански и търговски дела (ОВ L 351, 20.12.2012 г., стр. 1).

         (3)  Регламент (ЕО) № 1346/2000 на Съвета от 29 май 2000 г. относно производството по несъстоятелност (ОВ L 160, 30.6.2000 г., стр. 1).

         (4)  Регламент (ЕО) № 593/2008 на Европейския парламент и на Съвета от 17 юни 2008 г. относно приложимото право към договорни задължения (Рим I) (ОВ L 177, 4.7.2008 г., стр. 6).

         (5)  Директива 2008/57/ЕО на Европейския парламент и на Съвета от 17 юни 2008 г. относно оперативната съвместимост на железопътната система в рамките на Общността (ОВ L 191, 18.7.2008 г., стр. 1).

         (6)  Регламент (ЕО) № 881/2004 на Европейския парламент и на Съвета от 29 април 2004 г. за създаване на Европейска железопътна агенция („Регламент за създаване на агенция“) (ОВ L 164, 30.4.2004 г., стр. 1).

         (7)  Решение 2006/920/ЕО на Комисията от 11 август 2006 г. относно техническата спецификация за оперативна съвместимост по отношение на подсистемата „Експлоатация и управление на трафика“ на трансевропейската конвенционална железопътна система (ОВ L 359, 18.12.2006 г., стр. 1).

         (8)  Решение 2012/757/ЕС на Комисията от 14 ноември 2012 г. относно техническата спецификация за оперативна съвместимост по отношение на подсистемата Експлоатация и управление на движението на железопътната система на Европейския съюз и за изменение на Решение 2007/756/ЕО (ОВ L 345, 15.12.2012 г., стр. 1).

         (9)  Решение 2007/756/ЕО на Комисията от 9 ноември 2007 г. за приемане на обща спецификация на националния регистър на подвижния състав, предвиден в член 14, параграфи 4 и 5 от Директиви 96/48/ЕО и 2001/16/ЕО (ОВ L 305, 23.11.2007 г., стр. 30).


               22.9.2017

               BG

               Официален вестник на Европейския съюз

               C 316/272

         P8_TA(2015)0295
   Въпроси с искане за писмен отговор (тълкуване на член 130, параграф 3 от Правилника)
   Решение на Европейския парламент от 9 септември 2015 г. относно въпросите с искане за писмен отговор (тълкуване на член 130, параграф 3 от Правилника) (2015/2152(REG))
   (2017/C 316/31)

      Европейският парламент,

               —

               като взе предвид писмото от 4 септември 2015 г. на председателя на Комисията по конституционни въпроси,

               —

               като взе предвид член 226 от своя Правилник,

               1.

               Реши да добави следното тълкуване към член 130, параграф 3 от своя Правилник:
               „Изразът „по изключение“ трябва да се тълкува в смисъл, че допълнителният въпрос се отнася до въпрос с неотложен характер и че внасянето на този въпрос не може да бъде отложено до следващия месец. Освен това броят на въпросите, внесени съгласно параграф 3, втора алинея, трябва да бъде по-малък от нормата за пет въпроса на месец.“

               2.

               Възлага на своя председател да предаде настоящото решение на Съвета и на Комисията за сведение.


title: Решение 2012/514/ОВППС на Съвета от 24 септември 2012 година за изменение и удължаване на срока на действие на Решение 2010/576/ОВППС относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго)

text:
               25.9.2012

               BG

               Официален вестник на Европейския съюз

               L 257/16

         РЕШЕНИЕ 2012/514/ОВППС НА СЪВЕТА
   от 24 септември 2012 година
   за изменение и удължаване на срока на действие на Решение 2010/576/ОВППС относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 23 септември 2010 г. Съветът прие Решение 2010/576/ОВППС относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго) (1), последно изменено с Решение 2011/537/ОВППС (2). Срокът на действие на EUPOL ДР Конго изтича на 30 септември 2012 г.

               (2)

               На 13 юли 2012 г. Комитетът по политика и сигурност одобри препоръка срокът на действие на EUPOL ДР Конго да бъде удължен с една година, последвана от окончателен преходен етап от дванадесет месеца за предаване на отговорността за изпълняваните от нея задачи.

               (3)

               Поради това срокът на действие на EUPOL ДР Конго следва да бъде удължен до 30 септември 2013 г.

               (4)

               Необходимо е да се определи референтната сума, предназначена за покриване на свързаните с EUPOL ДР Конго разходи за периода от 1 октомври 2012 г. до 30 септември 2013 г.

               (5)

               Необходимо е също да се адаптират някои разпоредби относно класифицираната информация на ЕС.

               (6)

               EUPOL ДР Конго ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2010/576/ОВППС се изменя, както следва:

               (1)

               В член 1, параграф 1 се заменя със следното:
               „1.   Полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (наричана по-нататък „EUPOL RD Конго“ или „мисията“), създадена със Съвместно действие 2007/405/ОВППС, се продължава от 1 октомври 2010 г. до 30 септември 2013 г.“;

               (2)

               В член 2, параграф 1 се заменя със следното:
               „1.   С цел постигане на по-голяма зрялост и устойчивост на процеса на реформиране на конгоанската национална полиция EUPOL ДР Конго подпомага конгоанските органи за изпълнение на плана за действие в системата на полицията, като се основава на насоките на стратегическата рамка. Мисията ще бъде принос към усилията на местно и международно равнище за укрепване на способностите на конгоанската национална полиция. EUPOL ДР Конго е насочена към конкретни дейности и проекти, които подкрепят нейните действия на стратегическо равнище в процеса на реформиране, към изграждане на капацитет и към укрепване на взаимодействието между конгоанската национална полиция и системата на наказателното правосъдие като цяло, с оглед оказване на по-силна подкрепа на борбата със сексуалното насилие и безнаказаността. EUPOL ДР Конго работи в тясна координация с други донори от ЕС и донори от международен и двустранен характер, с оглед избягване на дублирането на усилия.“;

               (3)

               В член 7, параграф 3 се заменя със следното:
               „3.   Целият личен състав съблюдава специфичните за мисията минимални оперативни стандарти за сигурност и плана за сигурност на мисията, подкрепящ политиката на Съюза за сигурност на мястото на операциите. По отношение на защитата на класифицираната информация на ЕС, до която имат достъп при изпълнение на задълженията си, членовете на личния състав спазват принципите и минималните стандарти за сигурността, установени с Решение 2011/292/ЕС на Съвета от 31 март 2011 г. относно правилата за сигурност за защита на класифицирана информация на ЕС (3).

               (4)

               Член 12 се заменя със следното:
               „Член 12
               Сигурност
               1.   Командващият гражданските операции ръководи дейността на ръководителя на мисията по планирането на мерките за сигурност и осигурява тяхното правилно и ефективно изпълнение за EUPOL ДР Конго в съответствие с членове 5 и 9.
               2.   Ръководителят на мисията отговаря за сигурността на мисията и осигурява спазването на минималните изисквания за сигурност, приложими към мисията, в съответствие с политиката на Съюза относно сигурността на личния състав, участващ в мисии извън Съюза в оперативно качество, съгласно дял V от ДЕС и свързаните с него правни инструменти.
               3.   Ръководителят на мисията се подпомага от старши служител по въпросите на сигурността на мисията, който докладва на ръководителя на мисията и поддържа тесни служебни взаимоотношения с Европейската служба за външна дейност (ЕСВД).
               4.   Преди да поемат служебните си задължения, членовете на личния състав на EUPOL ДР Конго преминават задължително обучение по сигурност в съответствие с оперативния план (OPLAN). Те преминават и редовно опреснително обучение на място, организирано от старшия служител по въпросите на сигурността на мисията.
               5.   Ръководителят на мисията гарантира защитата на класифицираната информация на ЕС в съответствие с Решение 2011/292/ЕС.“;

               (5)

               В член 14, параграф 1, се добавя следната алинея:
               „Референтната сума, предвидена за покриване на свързаните с мисията разходи за периода от 1 октомври 2012 г. до 30 септември 2013 г., е в размер на 6 750 000 EUR.“;

               (6)

               Член 16 се заменя със следното:
               „Член 16
               Предоставяне на класифицирана информация
               1.   Когато е уместно и в съответствие с нуждите на мисията, върховният представител е упълномощен да предоставя на трети държави, асоциирани към настоящото решение, класифицирана информация и документи на ЕС, изготвени за целите на мисията, до ниво „CONFIDENTIEL UE / EU CONFIDENTIAL“, в съответствие с Решение 2011/292/ЕС.
               2.   Върховният представител също така е упълномощен, в съответствие с оперативните нужди на мисията, да предоставя на ООН класифицирана информация и документи на ЕС, изготвени за целите на мисията, до ниво „RESTREINT UE / EU RESTRICTED“, в съответствие с Решение 2011/292/ЕС. За тази цел се постигат договорености между върховния представител и компетентните органи на ООН.
               3.   В случай на конкретна и неотложна оперативна нужда върховният представител е упълномощен да предоставя на държавата домакин класифицирана информация и документи на ЕС, изготвени за целите на мисията, до ниво „RESTREINT UE /EU RESTRICTED“, в съответствие с Решение 2011/292/EC. За тази цел се постигат договорености между върховния представител и компетентните органи на държавата домакин.
               4.   Върховният представител е упълномощен да предоставя на трети държави, асоциирани към настоящото решение, некласифицирани документи на ЕС, свързани с разискванията на Съвета относно мисията, които представляват служебна тайна съгласно член 6, параграф 1 от Процедурния правилник на Съвета (4).
               5.   Върховният представител може да делегира правомощията по параграфи 1—4, както и възможността за сключване на договореностите, посочени в параграфи 2 и 3, на лица, които са под негово ръководство, на командващия гражданските операции и/или на ръководителя на мисията.“;

               (7)

               В член 18 втора алинея се заменя със следното:
               „Прилага се от 1 октомври 2010 г. до 30 септември 2013 г.“.

         Член 2
   Настоящото решение влиза в сила в деня на приемането му.

      Съставено в Брюксел на 24 септември 2012 година.

            За Съвета

            Председател

         A. D. MAVROYIANNIS

      (1)  ОВ L 254, 29.9.2010 г., стр. 33.

      (2)  ОВ L 236, 13.9.2011 г., стр. 8.

      (3)  ОВ L 141, 27.5.2011, стр. 17.";

      (4)  Решение 2009/937/ЕС на Съвета от 1 декември 2009 г. за приемане на Процедурен правилник на Съвета (ОВ L 325, 11.12.2009 г., стр. 35).";


title: Решение (ОВППС) 2017/1838 на Съвета от 10 октомври 2017 година за изменение на Решение (ОВППС) 2016/849 относно ограничителни мерки срещу Корейската народнодемократична република

text:
               11.10.2017

               BG

               Официален вестник на Европейския съюз

               L 261/17

         РЕШЕНИЕ (ОВППС) 2017/1838 НА СЪВЕТА
   от 10 октомври 2017 година
   за изменение на Решение (ОВППС) 2016/849 относно ограничителни мерки срещу Корейската народнодемократична република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като взе предвид Решение (ОВППС) 2016/849 на Съвета от 27 май 2016 г. относно ограничителни мерки срещу Корейската народнодемократична република и за отмяна на Решение 2013/183/ОВППС (1),
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 27 май 2016 г. Съветът прие Решение (ОВППС) 2016/849.

               (2)

               На 11 септември 2017 г. Съветът за сигурност на Организацията на обединените нации („СС на ООН“) прие Резолюция 2375 (2017), в която изрази изключителна загриженост както по повод на ядрения опит, извършен от Корейската народнодемократична република (КНДР) на 2 септември 2017 г., така и във връзка със създадената опасност за мира и стабилността в региона и извън него вследствие на продължаващите дейности на КНДР, свързани с ядрено оръжие и балистични ракети. Наред с това СС на ООН констатира, че продължава да съществува несъмнена заплаха за международния мир и сигурност.

               (3)

               Резолюция 2375 (2017) на СС на ООН разширява забраната върху износа и вноса на определени стоки за и от КНДР, както и ограниченията за инвестиции в КНДР.

               (4)

               Резолюция 2375 (2017) на СС на ООН също така забранява издаването на разрешения за работа на граждани на КНДР в рамките на юрисдикцията на държавите членки.

               (5)

               Освен това Резолюция 2375 (2017) на СС на ООН предвижда и по-строга забрана във връзка с мореплаването на товарни плавателни съдове.

               (6)

               Необходими са допълнителни действия на Съюза с оглед на изпълнението на някои от мерките по настоящото решение.

               (7)

               Поради това Решение (ОВППС) 2016/849 следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение (ОВППС) 2016/849 се изменя, както следва:

               1)

               В член 1, параграф 1 буква б) се заменя със следното:

                           „б)

                           всички изделия, материали, оборудване, стоки и технологии, определени от СС на ООН или от комитета, създаден съгласно точка 12 от Резолюция 1718 (2006) на СС на ООН („Комитетът по санкциите“), в съответствие с точка 8, буква а), подточка ii) от Резолюция 1718 (2006) на СС на ООН, точка 5, буква б) от Резолюция 2087 (2013) на СС на ООН, точка 20 от Резолюция 2094 (2013) на СС на ООН, точка 25 от Резолюция 2270 (2016) на СС на ООН и точка 4 от Резолюция 2375 (2017) на СС на ООН, които могат да допринесат за ядрената програма на КНДР или за програмите на КНДР, свързани с балистични ракети или други оръжия за масово унищожение;“;

               2)

               В член 1, параграф 1 буква и) се заменя със следното:

                           „и)

                           всички други изделия, изброени в списъка на конвенционалните оръжия с двойна употреба, приет от Комитета по санкциите съгласно точка 7 от Резолюция 2321 (2016) на СС на ООН и точка 5 от Резолюция 2375 (2017) на СС на ООН.“;

               3)

               Вмъква се следният член:
               „Член 6в
               1.   Забранява се набавянето от страна на граждани на държавите членки или посредством плавателни съдове или въздухоплавателни средства под знамето на държави членки на текстилни изделия (включително, но не само платове и частично или изцяло завършени облекла) от КНДР, независимо дали са с произход от територията на КНДР.
               2.   Параграф 1 не се прилага, когато Комитетът по санкциите е дал предварително одобрение за конкретния случай.
               3.   До 10 декември 2017 г. държавите членки могат да разрешат вноса на текстилни изделия (включително, но не само на платове и частично или изцяло завършени облекла), за който са били сключени писмени договори преди 11 септември 2017 г., при условие че Комитетът по санкциите бъде уведомен за подробностите относно вноса до 24 януари 2018 г.“;

               4)

               Член 9 се заменя със следното:
               „Член 9
               1.   Забранява се вносът, закупуването или трансферът на нефтопродукти от КНДР.
               2.   Забранява се пряката или непряката доставка, продажба или трансфер на всички преработени нефтопродукти за КНДР от страна на граждани на държавите членки или през, или от територията на държавите членки, или чрез използването на плавателни съдове или въздухоплавателни средства на държавите членки, независимо дали са с произход от тяхната територия.
               3.   Параграф 2 не се прилага по отношение на пряката или непряката доставка, продажба или трансфер за КНДР, от страна на граждани на държавите членки или през, или от територията на държавите членки, или чрез използването на плавателни съдове или въздухоплавателни средства на държавите членки, независимо дали са с произход от тяхната територия, на преработени нефтопродукти в количества до 500 000 барела през първоначален срок от три месеца, който започва на 1 октомври 2017 г. и приключва на 31 декември 2017 г., както и на преработени нефтопродукти в количества до 2 000 000 барела годишно за срок от 12 месеца, започващ на 1 януари 2018 г., и ежегодно след това, при условие че:

                           а)

                           държавата членка уведомява Комитета по санкциите на всеки 30 дни за обема на тази доставка, продажба или трансфер за КНДР на преработени нефтопродукти, като заедно с това предоставя информация за всички страни по сделката; и

                           б)

                           доставката, продажбата или трансферът на преработени нефтопродукти стават без участието на лица или образувания, свързани с ядрената програма или програмата за балистични ракети на КНДР, или с други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) или 2375 (2017 на СС на ООН, включително на посочени лица или образувания, лица или образувания, действащи от тяхно име или по тяхно указание, лица, които пряко или непряко са притежавани или контролирани от тях, както и на лица или образувания, които съдействат за избягването на санкции; и

                           в)

                           доставката, продажбата или трансферът на преработени нефтопродукти са изключително с цел поминък на граждани на КНДР и не са свързани с генерирането на приходи за ядрената програма или програмата за балистични ракети на КНДР или за други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) или 2375 (2017) на СС на ООН.

                     4.   Съюзът предприема необходимите мерки за определяне на съответните изделия, за които се прилага настоящият член.“;

               5)

               Вмъква се следният член:
               „Член 9б
               1.   Забранява се доставката, продажбата или трансферът за КНДР от страна на държави членки във всеки период от 12 месеца след 11 септември 2017 г. на количества суров нефт, които надхвърлят доставеното, продаденото или трансферирано от съответната държава членка количество в периода от 12 месеца преди тази дата.
               2.   Параграф 1 не се прилага, когато Комитетът по санкциите предварително е одобрил за всеки конкретен случай, че пратката от суров нефт е изключително с цел поминък на граждани на КНДР и не е свързана с ядрената програма или програмата за балистични ракети на КНДР или с други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) или 2375 (2017) на СС на ООН.
               3.   Съюзът предприема необходимите мерки за определяне на съответните изделия, за които се прилага настоящият член.“;

               6)

               Вмъква се следният член:
               „Член 9в
               Забранява се пряката или непряката доставка, продажба или трансфер за КНДР на всички кондензати и течни въглеводороди от природен газ от граждани на държави членки или през, или от териториите на държави членки, или използването за тази цел на плавателни съдове или въздухоплавателни средства под знамето на държава членка, независимо дали са с произход от териториите на държавите членки. Съюзът предприема необходимите мерки за определяне на съответните изделия, за които се прилага настоящият член.“;

               7)

               В член 11, параграф 2 буква в) се заменя със следното:

                           „в)

                           откриването, поддържането и извършването на дейност от всички съвместни предприятия или кооперативни предприятия, нови и съществуващи, от граждани на държавите членки или на територията на държавите членки с образувания или лица от КНДР, независимо от това дали действат от името на правителството на КНДР;“;

               8)

               В член 11 се добавят следните параграфи:
               „3.   Параграф 2, буква в) не се прилага за съвместни предприятия или кооперативни предприятия, по-специално за тези, които са нетърговски, публични инфраструктурни проекти в комуналната сфера, които не генерират печалби и за които Комитетът по санкциите предварително е дал одобрение за всеки конкретен случай.
               4.   Държавите членки закриват всички подобни съществуващи съвместни предприятия или кооперативни предприятия не по-късно от 9 януари 2018 г., ако съвместното предприятие или кооперативно предприятие не е било одобрено от Комитета по санкциите във всеки конкретен случай. Държавите членки също така закриват всяко съществуващо съвместно предприятие или кооперативно предприятие в рамките на 120 дни, след като Комитетът по санкциите е отхвърлил искане за одобрение.“;

               9)

               В член 16 параграф 3 се заменя със следното:
               „3.   Държавите членки, със съгласието на държавата на знамето, правят проверки на плавателни съдове в открито море, ако имат информация, която дава разумни основания да се смята, че товарът на такива плавателни съдове съдържа изделия, чиято доставка, продажба, трансфер или износ са забранени съгласно настоящото решение.
               Ако държава членка, която е държава на знамето, не даде съгласието си за проверка в открито море, тя насочва плавателния съд към подходящо пристанище, удобно за извършване на исканата проверка от местните власти в съответствие с точка 18 от Резолюция 2270 (2016) на СС на ООН.
               Когато държавата на знамето не даде съгласие за проверки в открито море и не насочи плавателния съд към подходящо и удобно пристанище за исканата проверка или когато плавателният съд отказва да се съобрази с нареждане на държавата на знамето да допусне проверка в открито море или да се отправи към такова пристанище, държавите членки представят своевременно на Комитета по санкциите доклад, съдържащ съответните данни относно инцидента, плавателния съд и държавата на знамето.“;

               10)

               В член 16 параграф 6 се заменя със следното:
               „6.   Държавите членки предприемат необходимите мерки, за да изземат и неутрализират, например като ги унищожат, направят ги неизползваеми, съхраняват ги или ги прехвърлят към държава, различна от държавата на произход или от държавата на местоназначение с цел неутрализиране, изделия, чиято доставка, продажба, трансфер или износ са забранени с резолюции 1718 (2006), 1874 (2009), 2087 (2013), 2094 (2013), 2270 (2016),2321 (2016), 2371 (2017) или 2375 (2017) на СС на ООН и които са открити при проверки, по начин, съвместим със задълженията им съгласно приложимото международно право.“;

               11)

               В член 16 се добавя следният параграф:
               „9.   Държавите членки забраняват на своите граждани, на лицата под тяхна юрисдикция, на образуванията, учредени на тяхна територия или попадащи под тяхната юрисдикция, и на плавателните съдове под тяхно знаме да улесняват или да участват в прехвърляне от кораб на кораб до или от плавателни съдове под знамето на КНДР на всякакви стоки или изделия, които се доставят, продават или прехвърлят до или от КНДР.“;

               12)

               Член 18а се заменя със следното:
               „Член 18а
               1.   Държавата членка, която е държавата на знамето на плавателен съд, посочен от Комитета по санкциите, отнема знамето на плавателния съд, ако Комитетът по санкциите е взел решение за това.
               2.   Държавата членка, която е държавата на знамето на плавателния съд, посочен от Комитета по санкциите, го насочва към посочено от Комитета по санкциите пристанище, съгласувано с държавата на пристанището, ако Комитетът по санкциите е взел решение за това.
               3.   Държавата членка, която е държавата на знамето на плавателен съд, посочен от Комитета по санкциите, незабавно заличава плавателния съд от регистъра, ако Комитетът по санкциите е взел решение за това.
               4.   Ако така е посочено от Комитета по санкциите, държавите членки забраняват влизането в пристанищата си на плавателен съд, освен в извънредни случаи или при завръщане в пристанището на произход на плавателния съд, или ако Комитетът по санкциите предварително е определил, че влизането е необходимо за хуманитарни цели или за всяка друга цел, съответстваща на целите на резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) или 2371 (2017) на СС на ООН.
               5.   Ако Комитетът по санкциите е взела решение за това, държавите членки запорират плавателния съд като актив.
               6.   Приложение IV включва плавателните съдове по параграфи 1–5 от настоящия член, посочени от Комитета по санкциите в съответствие с точка 12 от Резолюция 2321 (2016) на СС на ООН, точка 6 от Резолюция 2371 (2017) на СС на ООН и точки 6 и 8 от Резолюция 2375 (2017) на СС на ООН.“;

               13)

               Член 26а се заменя със следното:
               „Член 26а
               1.   Държавите членки не издават разрешения за работа на граждани на КНДР в рамките на своята юрисдикция във връзка с допускане на своя територия.
               2.   Параграф 1 не се прилага, когато Комитетът по санкциите одобри предварително във всеки конкретен случай, че наемането на работа на граждани на КНДР под юрисдикцията на държава членка се налага с оглед на предоставяне на хуманитарна помощ, премахване на ядреното оръжие или всяка друга цел, съответстваща на целите на резолюции 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) или 2375 (2017) на СС на ООН.
               3.   Параграф 1 не се прилага по отношение на разрешения за работа, за които са били сключени писмени договори преди 11 септември 2017 г.“;

               14)

               Член 32 се заменя със следното:
               „Член 32
               „Не се удовлетворяват претенции във връзка с договор или сделка, чието изпълнение е засегнато, пряко или непряко, изцяло или частично, от мерките, наложени съгласно резолюции 1718 (2006), 1874 (2009), 2087 (2013), 2094 (2013), 2270 (2016) или 2375 (2017) на СС на ООН, включително от мерките, предприети от Съюза или от някоя държава членка в съответствие с приложимите решения на СС на ООН, изисквани съгласно посочените решения или свързани с изпълнението им, или от обхванатите от настоящото решение мерки, включително претенции за обезщетение или други претенции от същия вид, като искане за компенсация или искане по гаранция, а именно искане за удължаване на срока за плащане по задължение, гаранция или обезщетение, особено финансова гаранция или финансово обезщетение, под каквато и да е форма, ако са направени от:

                           а)

                           лица или образувания, включени в списъците в приложение I, II или III;

                           б)

                           всяко друго лице или образувание в КНДР, включително правителството на КНДР, неговите публични органи, дружества и агенции; или

                           в)

                           лице или образувание, действащо чрез или от името на лицата или образувания, посочени в буква а) или б).“;

               15)

               Заглавието на приложение IV се заменя със следното:
               „Списък на плавателните съдове, посочени в член 18а, параграф 6“;

               16)

               Приложение VI се заличава.

         Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Люксембург на 10 октомври 2017 година.

            За Съвета

            Председател

         T. TÕNISTE

      (1)  ОВ L 141, 28.5.2016 г., стр. 79.


title: Решение (ОВППС) 2015/1496 на Комитета по политика и сигурност от 23 юли 2015 година за удължаване на мандата на ръководителя на консултативната мисия на Европейския съюз за реформа в сектора на гражданската сигурност в Украйна (EUAM Ukraine) (EUAM UKRAINE/3/2015)

text:
               5.9.2015

               BG

               Официален вестник на Европейския съюз

               L 233/7

         РЕШЕНИЕ (ОВППС) 2015/1496 НА КОМИТЕТА ПО ПОЛИТИКА И СИГУРНОСТ
   от 23 юли 2015 година
   за удължаване на мандата на ръководителя на консултативната мисия на Европейския съюз за реформа в сектора на гражданската сигурност в Украйна (EUAM Ukraine) (EUAM UKRAINE/3/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/486/ОВППС на Съвета от 22 юли 2014 г. относно консултативна мисия на Европейския съюз за реформа в сектора на гражданската сигурност в Украйна (EUAM Ukraine) (1), и по-специално член 7, параграф 1 от него,
   като има предвид, че:

               (1)

               Съгласно Решение 2014/486/ОВППС Комитетът по политика и сигурност (КПС) е оправомощен, в съответствие с член 38 от Договора, да взема необходимите решения във връзка с политическия контрол и стратегическото ръководство на консултативната мисия на Европейския съюз за реформа в сектора на гражданската сигурност в Украйна (EUAM Ukraine), включително решението за назначаване на ръководител на мисията.

               (2)

               На 24 юли 2014 г. КПС прие Решение № 2014/644/ОВППС (2) за назначаване на г-н Kálmán MIZSEI като ръководител на мисията EUAM Ukraine от 1 август 2014 г. до 31 юли 2015 г.

               (3)

               Върховният представител на Съюза по въпросите на външните работи и политиката на сигурност предложи да се удължи мандатът на г-н Kálmán MIZSEI като ръководител на мисията EUAM Ukraine от 1 август 2015 г. до 30 ноември 2015 г.,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Kálmán MIZSEI като ръководител на консултативната мисия на Европейския съюз за реформа в сектора на гражданската сигурност в Украйна (EUAM Ukraine) се удължава до 30 ноември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 23 юли 2015 година.

            За Комитета по политика и сигурност

            Председател

         W. STEVENS

      (1)  ОВ L 217, 23.7.2014 г., стр. 42.

      (2)  Решение 2014/644/ОВППС на Комитета по политика и сигурност от 24 юли 2014 г. за назначаване на ръководител на мисия за консултативната мисия на Европейския съюз за реформа в сектора на гражданската сигурност в Украйна (EUAM Ukraine) (EUAM UKRAINE/1/2014) (ОВ L 267, 6.9.2014 г., стр. 6).


title: Решение на Комисията от 13 януари 1987 година относно списъка с предприятия в Бразилия, които са одобрени за целите на вносa на месни продукти в Общността

text:
Важна правна забележка

|

31987D0119

Официален вестник n° L 049 , 18/02/1987 стр. 0037 - 0038 специално финландско издание: глава 3 том 22 стр. 0208  специално шведско издание: глава 3 том 22 стр. 0208  специално чешко издание глава 3 том 07 стр. 158  - 159 специално испанско издание глава 3 том 07 стр. 158  - 159 специално унгарско издание глава 3 том 07 стр. 158  - 159 специално литвийско издание глава 3 том 07 стр. 158  - 159 LV.ES глава 3 том 07 стр. 158  - 159 MT.ES глава 3 том 07 стр. 158  - 159 PL.ES глава 3 том 07 стр. 158  - 159 SK.ES глава 3 том 07 стр. 158  - 159 специално словенско издание глава 3 том 07 стр. 158  - 159

		19870113Решение на Комисиятаот 13 януари 1987 годинаотносно списъка с предприятия в Бразилия, които са одобрени за целите на вносa на месни продукти в Общността(87/119/ЕИО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид Директива 77/99/ЕИО на Съвета от 21 декември 1976 г. относно здравнитете проблеми, засягащи търговията в Общността с месни продукти [1], последно изменена с Директива 86/469/ЕИО [2], и по-специално член 17, параграф 1 от нея,като има предвид, че съгласно член 17, параграф 1 от Директива 77/99/ЕИО трябва да бъдат съставени списъци на предприятията в трети страни, на които еразрешено да осъществяват внос на месни продукти в рамките на Общността; като има предвид, че тези предприятия трябва да отговарят на изискванията, определени в приложението към горепосочената директива;като има предвид, че Бразилия е предоставила списък с предприятията, на които е разрешено да изнасят в Общността месни продукти;като има предвид, че проверките на място от страна на Общността показват, че хигиенните стандарти в някои от тези предприятия са достатъчни и че следователно тези предприятия могат да бъдат вписани в първия списък, който се съставя съгласно член 17, параграф 1 от същата тази директива, на предприятия, от които е разрешен вносът на месни продукти;като има предвид, че трябва да бъде разгледан случаят на останалите предприятия, предложени от Бразилия, като това трябва да стане на базата на допълнителна информация по отношение на техните хигиенни стандарти и тяхната възможност да се адаптират бързо към изискванията на Общността;като има предвид, че междувременно с цел да се избегне всякакво рязко прекъсване на съществуващите търговски потоци, тези предприятия могат да получат временни разрешителни, за да продължат своя износ на месни продукти към онези държави-членки, които са готови да го приемат;като има предвид, че следователно ще е необходимо настоящото решение да се преразгледа и ако е необходимо, да се измени в светлината на приетите мерки в тази насока и на направените подобрения;като има предвид, че настоящото решение се базира на съществуващите правила на Общността, приложими по отношение на вноса от трети страни; като има предвид, че следователно ще е необходимо настоящото решение да бъде преразгледано веднага след като посочените по-горе правила бъдат изменени;като има предвид, че освен това, в съответствие с член 17, параграф 1 от Директива 77/99/ЕИО, разпоредбите, които иначе се прилагат от отделните държави-членки по отношение на вноса на месни продукти от трети страни, не може да са по-благоприятни от тези, които регулират търговията в рамките на Общността; като има предвид, че в тази връзка вносът на месни продукти от предприятията, които попадат в приложението към настоящото решение, е също така предмет и на друго ветеринарно законодателство, особено що се отнася до изискванията за опазване на здравето на животните, и на общите разпоредби на Договора;като има предвид, че мерките, предвидени в настоящото решение са в съответствие със становището на Постоянния ветеринарен комитет,ПРИЕ НАСТОЯЩОТО РЕШЕНИЕ:Член 11. Държавите-членки могат да разрешават вноса на месни продукти от Бразилия само от предприятията, изброени в приложението.2. Въпреки това държавите-членки могат до 15 август 1987 г. да продължат действието на разрешението за внос на месни продукти с произход от предприятия, различни от изброените в приложението, но които са били официално одобрени и предложени от властите в Бразилия в срок най-късно до 8 май 1986 г., освен ако не е било взето решение в противен смисъл преди 16 август 1987 г.Комисията предоставя на държавите-членки списъка с предприятията.3. Вносът от предприятията, посочени в параграф 1, продължава да е предмет на ветеринарните разпоредби, установени на друго място, особено що се отнася до изискванията за опазване здравето на животните.Член 2Настоящото решение влиза в сила на 15 януари 1987 г.Член 3Настоящото решение следва да бъде преразгледано и ако е необходимо, изменено преди 16 август 1987 г.Член 4Адресати на настоящото решение са държавите-членки.Съставено в Брюксел на 13 януари 1987 година.За КомисиятаFrans AndriessenЗаместник-председател[1] ОВ L 26, 31.1.1977 г., стр. 85.[2] ОВ L 275, 26.9.1986 г., стр. 36.--------------------------------------------------19870113ПРИЛОЖЕНИЕСПИСЪК НА ПРЕДПРИЯТИЯТАНомер на одобрение | Предприятие | Адрес |SIF | 7 | Swift Armour SA Indústria e Comércio | Santana do Livramento, Rio Grande do Sul |SIF | 10 | Frigorífico Bordon SA | São Paulo, São Paulo |SIF | 381 | Frigorífico Kaiowa SA | Guarulhos, São Paulo |SIF | 385 | Frigorífico Mouran SA | Andradina, São Paulo |SIF | 736 | Sola SA Indústrias Alimentícias | Tres Rios, Rio de Janeiro |SIF | 1676 | Swift Armour SA Indústria e Comércio | Uberlandia, Minas Gerais |SIF | 2015 | Sadia Oeste SA Indústria e Comércio | Varzea Grande, Mato Grosso |SIF | 2023 | Frigorífico Quatro Rios SA | Votuporanga, São Paulo |--------------------------------------------------


title: Решение (EС, Евратом) 2016/1147 на Съвета от 12 юли 2016 година за назначаване на член, предложен от Кралство Белгия, в Европейския икономически и социален комитет

text:
               14.7.2016

               BG

               Официален вестник на Европейския съюз

               L 189/58

         РЕШЕНИЕ (EС, Евратом) 2016/1147 НА СЪВЕТА
   от 12 юли 2016 година
   за назначаване на член, предложен от Кралство Белгия, в Европейския икономически и социален комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид предложението на правителството на Белгия,
   като взе предвид становището на Европейската комисия,
   като имат предвид, че:

               (1)

               На 18 септември 2015 г. и на 1 октомври 2015 г. Съветът прие решения (ЕС, Евратом) 2015/1600 (1) и (ЕС, Евратом) 2015/1790 (2) за назначаване на членовете на Европейския икономически и социален комитет за периода от 21 септември 2015 г. до 20 септември 2020 г.

               (2)

               След изтичането на мандата на г-н Rudi THOMAES се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Paul SOETE, Ancien Administrateur délégué d'AGORIA, се назначава за член на Европейския икономически и социален комитет за остатъка от мандата, а именно до 20 септември 2020 г.
   Член 2
   Настоящото решение влиза в сила в деня на приемането му.

      Съставено в Брюксел на 12 юли 2016 година.

            За Съвета

            Председател

         P. KAŽIMÍR

      (1)  Решение (EС, Евратом) 2015/1600 на Съвета от 18 септември 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 248, 24.9.2015 г., стр. 53).

      (2)  Решение (EС, Евратом) 2015/1790 на Съвета от 1 октомври 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 260, 7.10.2015 г., стр. 23).


title: Решение № 147 от 10 октомври 1990 година относно прилагането на член 76 от Регламент (ЕИО) № 1408/71

text:
Важна правна забележка

|

31991D0425

Официален вестник n° L 235 , 23/08/1991 стр. 0021 - 0027 специално финландско издание: глава 5 том 5 стр. 0091  специално шведско издание: глава 5 том 5 стр. 0091  специално чешко издание глава 05 том 01 стр. 438  - 443 специално испанско издание глава 05 том 01 стр. 438  - 443 специално унгарско издание глава 05 том 01 стр. 438  - 443 специално литвийско издание глава 05 том 01 стр. 438  - 443 LV.ES глава 05 том 01 стр. 438  - 443 MT.ES глава 05 том 01 стр. 438  - 443 PL.ES глава 05 том 01 стр. 438  - 443 SK.ES глава 05 том 01 стр. 438  - 443 специално словенско издание глава 05 том 01 стр. 438  - 443

		19901010Решение № 147от 10 октомври 1990 годинаотносно прилагането на член 76 от Регламент (ЕИО) № 1408/71(91/425/ЕИО)АДМИНИСТРАТИВНАТА КОМИСИЯ НА ЕВРОПЕЙСКИТЕ ОБЩНОСТИ ЗА СОЦИАЛНО ОСИГУРЯВАНЕ НА РАБОТНИЦИ-МИГРАНТИ,като взе предвид член 81, буква а) от Регламент (ЕИО) № 1408/71 на Съвета от 14 юни 1971 г. относно прилагането на схемите за социално осигуряване по отношение на заети лица, самостоятелно заети лица и членовете на техните семейства, които се движат в рамките на Общността, по силата на който тя е натоварена да се занимава с всички административни въпроси или въпросите, свързани с тълкуването му, произтичащи от разпоредбите на Регламент (ЕИО) № 1408/71 и последващите регламенти,като взе предвид член 2, параграф 1 от Регламент 574/72 на Съвета от 21 март 1972 г., съгласно който Административната комисия изработва образци на удостоверения, заверени декларации, декларации, молби и други документи, необходими за прилагането на регламентите,като взе предвид Регламент (ЕИО) № 3427/89 на Съвета от 30 октомври 1989 г., който изменя, по-специално член 76 от Регламент (ЕИО) № 1408/71,като има предвид, че член 76 предвижда занапред в параграф 1, че в случай на препокриване на правата на семейни обезщетения по силата на законодателството на компетентната държава и по силата на законодателството на държавата по пребиваване на членовете на семейството, размерът, предвиден от законодателството на компетентната държава, временно се преустановява до размера, предвиден в законодателството на държавата по пребиваване на членовете на семейството, а в параграф 2, че ако молбата за обезщетение не е подадена в държавата по пребиваване, компетентната институция на друга държава може да приложи разпоредбите на параграф 1, както ако обезщетенията са отпуснати в първата държава;като има предвид, че е необходимо да се определят процедурите за прилагане на посочения член, във връзка с информацията, която следва да бъде предоставена от институцията по мястото на пребиваване на компетентната институция с цел горепосоченото временно преустановяване, по отношение на сравнението между размерите, предвидени от двете съответни законодателства и по отношение на определянето на разликата между допълнителните суми, която се изплаща от компетентната институция;като има предвид, че е необходимо за тези цели да се изготви изменен образец на формуляр Е 411;като има предвид, че езикът, на който се издават тези формуляри е уточнен в Препоръка № 15 на Административната комисия;като има предвид, на последно място, че е необходимо да се уточнят обменните курсове на валутите, които следва да се използват с цел горепосоченото сравнение,РЕШИ:1. а) Ако компетентната институция не разполага с информация, която да сочи, че дадена професия (или дейност, третирана като такава по смисъла на Решение № 119), даваща право на семейни обезщетения, е упражнявана в държавата по пребиваване на членовете на семейството, тази институция изплаща пълния размер на семейните обезщетения.б) В случай на съмнение или когато съществува увереност, че дадена професия (или дейност, третирана като такава по смисъла на Решение № 119), даваща право на семейни обезщетения в държавата по пребиваване на членовете на семейството, се упражнява, компетентната институция може временно да преустанови изплащането на семейните обезщетения. Тя незабавно изисква от институцията по мястото на пребиваване на членовете на семейството информация относно правото на семейни обезщетения в държавата по пребиваване на членовете на семейството в съответствие с изменения образец на формуляр Е 411, представен по-долу.Компетентните власти на държавата-членка предоставят този формуляр на разположение на заинтересованите компетентни институции. Този формуляр е на разположение на официалните езици на Общността и е представен по такъв начин, че различните преводи да са напълно съпоставими, за да позволят на всяко заинтересовано лице да получи формуляра на неговия национален език.в) След това всяка година компетентната институция изпраща формуляр Е 411 на институцията по мястото на пребиваване на членовете на семейството. Последната институция връща формуляра на компетентната институция в срок от 3 месеца след получаването му.г) Предвид предоставената информация от институцията по местоживеене, за всеки член от семейството компетентната институция пристъпва към сравнение, от една страна, на размера на семейните обезщетения, предвидени от законодателството на държавата по пребиваване на членовете на семейството (фигуриращи в информацията, удостоверена от институцията по местоживеене) и, от друга страна, на размера на семейните обезщетения, предвидени от законодателството, което тя прилага.д) След сравнението, когато е целесъобразно, компетентната институция предоставя допълнителна сума към обезщетенията, предвидени от законодателството на държавата-членка по пребиваване на членовете на семейството, равна на разликата между размера на обезщетението, предвидено от упоменатото законодателство и размера на обезщетението, дължимо по силата на законодателството на компетентната държава.Размерът на допълнителната сума се определя, за първи път, най-късно до изтичането на периода от 12 месеца след придобиването на правото на обезщетения в държавата-членка по пребиваване на членовете на семейството и в компетентната държава. Допълнителната сума впоследствие се определя поне на всеки 12 месеца.Ако за същия член на семейството не е предвидено никакво обезщетение съгласно законодателството, което компетентната институция прилага, или ако размерът, който това законодателство предвижда е по-малък от този, удостоверен от институцията по мястото на пребиваване на членовете на семейството, компетентната институция не предоставя никаква допълнителна сума.Когато са предвидени обезщетения, съгласно нейното законодателство, за същия член от семейството и когато техният размер е по-голям от този, удостоверен от институцията по мястото на пребиваване на членовете на семейството, тя изплаща допълнителна сума, равна на разликата между двата размера.Ако обезщетения са дължими по силата на законодателството, което компетентната институция прилага, без да са предвидени никакви обезщетения от законодателството на държавата по пребиваване за същия член на семейството, упоменатата институция предоставя пълния размер на тези обезщетения.Компетентната институция може да пристъпи към събиране на сумите, дължими като допълнителна сума за цялото семейство, преди да предостави упоменатите суми на заинтересованите лица.е) Авансово плащане на разликата между допълнителните суми може да бъде предвидено от компетентната институция. В този случай, ако се окаже, че размерът на авансовото плащане надвишава дължимия размер, компетентната институция пристъпва към налагащо се изравняване, като приспада надплатения размер от допълнителната сума, която е предвидила за съответното лице за следващия период.ж) В случай, че молбата за семейни обезщетения не е внесена в държавата по пребиваване на членовете на семейството, и ако информацията, с която разполага институцията по мястото на пребиваване не ѝ позволява да посочи размера на семейните обезщетения, които биха били дължими, ако молбата беше внесена, упоменатата институция изпраща на компетентната институция общата таблица на сумите, предвидени от законодателството, което тя прилага и което е в сила в съответния или в съответните периоди.2. За да се направи сравнението между размера на двете стойности, компетентната институция превръща в своята национална валута сумата на семейните обезщетения, предвидени от законодателството на държавата по пребиваване на членовете на семейството, използвайки обменния курс предвиден в член 107, параграф 1 на Регламент (ЕИО) № 574/72. Обменният курс, взет предвид, е курсът, действащ към датата на сравнението.3. Настоящото решение влиза в сила на първия ден на месеца след публикуването му в Официален вестник на Европейските общности.Президент на Административната комисияM. T. Ferraro--------------------------------------------------19901010+++++ TIFF ++++++++++ TIFF ++++++++++ TIFF +++++--------------------------------------------------


title: Решение (ЕС) 2016/1041 на Европейската централна банка от 22 юни 2016 година относно допустимостта на търгуемите дългови инструменти, емитирани или изцяло гарантирани от Република Гърция, и за отмяна на Решение (ЕС) 2015/300 (ЕЦБ/2016/18)

text:
               28.6.2016

               BG

               Официален вестник на Европейския съюз

               L 169/14

         РЕШЕНИЕ (ЕС) 2016/1041 НА ЕВРОПЕЙСКАТА ЦЕНТРАЛНА БАНКА
   от 22 юни 2016 година
   относно допустимостта на търгуемите дългови инструменти, емитирани или изцяло гарантирани от Република Гърция, и за отмяна на Решение (ЕС) 2015/300 (ЕЦБ/2016/18)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 127, параграф 2, първо тире от него,
   като взе предвид Устава на Европейската система на централните банки и на Европейската централна банка, и по-специално член 3.1, първо тире, членове 12.1 и 18 и член 34.1, второ тире от него,
   като взе предвид Насоки (ЕС) 2015/510 на Европейската централна банка от 19 декември 2014 г. относно прилагането на рамката на паричната политика на Евросистемата (ЕЦБ/2014/60) (1) (Насоки относно общата документация), и по-специално член 1, параграф 4, четвърта част, дялове I, II, IV, V, VI и VIII и шеста част от тях,
   като взе предвид Насоки ЕЦБ/2014/31 от 9 юли 2014 г. относно допълнителни временни мерки по отношение на операции по рефинансиране на Евросистемата и допустимост на обезпечения и за изменение на Насоки ЕЦБ/2007/9 (2), и по-специално член 1, параграф 3 и член 8 от тях,
   като взе предвид Решение (ЕС) 2015/774 на Европейската централна банка от 4 март 2015 г. относно програма за закупуване на активи на публичния сектор на вторичните пазари (ЕЦБ/2015/10) (3), и по-специално член 3, параграф 2 от него,
   като има предвид, че:

               (1)

               Съгласно член 18.1 от Устава на Европейската система на централните банки и на Европейската централна банка Европейската централна банка (ЕЦБ) и националните централни банки на държавите членки, чиято парична единица е еврото, могат да осъществяват кредитни операции с кредитни институции и други участници на пазара, при които предоставянето на заеми се основава на адекватни обезпечения.

               (2)

               Стандартните критерии и минималните изисквания за праговете за кредитно качество, определящи допустимостта на търгуеми активи като обезпечение за целите на операциите по паричната политика на Евросистемата, са установени в Насоки (ЕС) 2015/510 (ЕЦБ/2014/60), и по-специално в член 59 и в четвърта част, дял II от тях.

               (3)

               Съгласно член 1, параграф 4 от Насоки (ЕС) 2015/510 (ЕЦБ/2014/60) Управителният съвет може по всяко време да променя средствата, инструментите, изискванията, критериите и процедурите за изпълнение на операциите по паричната политика на Евросистемата. Съгласно член 59, параграф 6 от Насоки (ЕС) 2015/510 (ЕЦБ/2014/60) Евросистемата си запазва правото да определя дали дадена емисия, емитент, длъжник или гарант изпълняват нейните изисквания за кредитно качество въз основа на всякаква информация, която тя счете за относима към осигуряването на адекватна защита от риск на Евросистемата.

               (4)

               Съгласно член 8, параграф 2 от Насоки ЕЦБ/2014/31 праговете за кредитно качество на Евросистемата не се прилагат за търгуеми дългови инструменти, емитирани или изцяло гарантирани от централните държавни управления на държави членки, чиято парична единица е еврото, по програма на Европейския съюз/Международния валутен фонд, освен ако Управителният съвет реши, че съответната държава членка не изпълнява условията на финансовата помощ и/или макроикономическата програма.

               (5)

               През февруари 2015 г. Управителният съвет стигна до заключението, че не е възможно да се приеме, че е налице успешно приключване на прегледа на текущата към онзи момент програма на Европейския съюз/Международния валутен фонд за финансова помощ за Република Гърция. Поради това в Решение (ЕС) 2015/300 на Европейската централна банка (EЦБ/2015/6) (4) беше предвидено, че вече не следва да се счита, че Република Гърция изпълнява програма на Европейския съюз/Международния валутен фонд за целите на член 6, параграф 1 и член 8 от Насоки ЕЦБ/2014/31 и че праговете за кредитно качество на Евросистемата следва да се прилагат по отношение на търгуемите дългови инструменти, емитирани или изцяло гарантирани от Република Гърция. След изтичането на програмата на Европейския инструмент за финансова стабилност (ЕИФС) за финансова подкрепа за Гърция на 19 август 2015 г. Съветът на управителите на Европейския механизъм за стабилност (ЕМС) одобри нова тригодишна програма за финансова помощ за Гърция.

               (6)

               Първият транш по новата програма на ЕМС беше отпуснат, след като бяха взети всички изисквани мерки и бяха изпълнени основните етапи, което подпомогна постепенното стабилизиране на гръцката икономика и позволи рекапитализацията на гръцката банкова система в края на 2015 г. След извършването на предварителните действия, за които беше постигнато съгласие по програмата за първия преглед, на 17 юни 2016 г. Съветът на директорите на ЕМС одобри отпускането на първата част от втория транш по програмата. Така първият преглед на програмата на ЕМС завърши успешно.

               (7)

               Управителният съвет оцени ефектите от новата програма на ЕМС за Гърция, продължаващото ѝ изпълнение и демонстрирания от гръцките власти ангажимент да изпълнят програмата изцяло.

               (8)

               На базата на гореспоменатата оценка Управителният съвет счита, че Република Гърция изпълнява условията на програмата, и взе решение да възстанови допустимостта на търгуемите дългови инструменти, емитирани или изцяло гарантирани от Република Гърция, за операциите по паричната политика на Евросистемата. Поради това Решение (ЕС) 2015/300 (ЕЦБ/2015/6) следва да бъде отменено.

               (9)

               С оглед на специфичните условия по пазарния и кредитния риск на търгуемите дългови инструменти, емитирани или изцяло гарантирани от Република Гърция, Управителният съвет взе решение да преразгледа таблицата за допустимите отклонения, които се прилагат спрямо тези инструменти съгласно член 8, параграф 3 от Насоки ЕЦБ/2014/31.

               (10)

               В съответствие с предходните разисквания в Управителния съвет потенциалните покупки на търгуеми дългови инструменти, емитирани или изцяло гарантирани от Република Гърция, по програмата за закупуване на активи на публичния сектор на вторичните пазари (ПЗАПС) ще бъдат разгледани на по-късен етап, като се вземат предвид прогресът в анализа и засилването на устойчивостта на публичния дълг на Гърция, както и други съображения, свързани с управлението на риска,

         ПРИЕ НАСТОЯЩОТО РЕШЕНИЕ:
   Член 1
   Допустимост на търгуемите дългови инструменти, емитирани или изцяло гарантирани от Република Гърция
   1.   Счита се, че Република Гърция изпълнява програма на Европейския съюз/Международния валутен фонд.
   2.   Минималните изисквания на Евросистемата за праговете за кредитно качество, установени в Насоки (ЕС) 2015/510 (ЕЦБ/2014/60), и по-специално в член 59 и в четвърта част от тях, не се прилагат спрямо търгуемите дългови инструменти, емитирани или изцяло гарантирани от Република Гърция.
   Член 2
   Таблица за допустимите отклонения, които се прилагат спрямо търгуемите дългови инструменти, емитирани или изцяло гарантирани от Република Гърция
   Спрямо търгуемите дългови инструменти, емитирани или изцяло гарантирани от Република Гърция, се прилагат специалните допустими отклонения, изложени в приложението към настоящото решение.
   Член 3
   Покупки по ПЗАПС
   Покупките на търгуеми дългови ценни книжа, емитирани или изцяло гарантирани от централното правителство на Република Гърция, съгласно Решение (ЕС) 2015/774 (ЕЦБ/2015/10) се извършват – в съответствие с член 5, параграф 3 от същото решение и в границите, които ще бъдат определени от Управителния съвет в съответствие с него – след положителната оценка на Управителния съвет на постигнатия напредък в анализа и засилването на устойчивостта на публичния дълг на Гърция, както и други съображения, свързани с управлението на риска.
   Член 4
   Отмяна
   Решение (ЕС) 2015/300 (ЕЦБ/2015/6) се отменя.
   Член 5
   Заключителни разпоредби
   1.   Настоящото решение влиза в сила на 29 юни 2016 г.
   2.   В случай на несъответствие между настоящото решение, Решение (ЕС) 2015/774 (ЕЦБ/2015/10) и Насоки (ЕС) 2015/510 (ЕЦБ/2014/60) или Насоки ЕЦБ/2014/31, въведени в изпълнение на национално ниво от националните централни банки на държавите членки, чиято парична единица е еврото, предимство има настоящото решение.

      Съставено във Франкфурт на Майн, 22 юни 2016 година.

            Председател на ЕЦБ

         Mario DRAGHI

      (1)  ОВ L 91, 2.4.2015 г., стр. 3.

      (2)  ОВ L 240, 13.8.2014 г., стр. 28.

      (3)  ОВ L 121, 14.5.2015 г., стр. 20.

      (4)  Решение (ЕС) 2015/300 на Европейската централна банка от 10 февруари 2015 г. относно допустимостта на търгуеми дългови инструменти, емитирани или изцяло гарантирани от Република Гърция (EЦБ/2015/6) (ОВ L 53, 25.2.2015 г., стр. 29).

      ПРИЛОЖЕНИЕ

         ТАБЛИЦА ЗА ДОПУСТИМИТЕ ОТКЛОНЕНИЯ, КОИТО СЕ ПРИЛАГАТ СПРЯМО ТЪРГУЕМИТЕ ДЪЛГОВИ ИНСТРУМЕНТИ, ЕМИТИРАНИ ИЛИ ИЗЦЯЛО ГАРАНТИРАНИ ОТ РЕПУБЛИКА ГЪРЦИЯ

                  Държавни облигации

                  Остатъчен матуритет (в години)

                  Допустими отклонения за фиксирани купони и купони с плаващ лихвен процент

                  Допустими отклонения за нулев купон

                  0–1

                  15,0

                  15,0

                  1–3

                  33,0

                  35,5

                  3–5

                  45,0

                  48,5

                  5–7

                  54,0

                  58,5

                  7–10

                  56,0

                  62,0

                  > 10

                  57,0

                  71,0

                  Държавно гарантирани банкови облигации и държавно гарантирани нефинансови корпоративни облигации

                  Остатъчен матуритет (в години)

                  Допустими отклонения за фиксирани купони и купони с плаващ лихвен процент

                  Допустими отклонения за нулев купон

                  0–1

                  23,0

                  23,0

                  1–3

                  42,5

                  45,0

                  3–5

                  55,5

                  59,0

                  5–7

                  64,5

                  69,5

                  7–10

                  67,0

                  72,5

                  > 10

                  67,5

                  81,0


title: Решение на Комисията от 27 октомври 2016 година за заместване на член на групата на заинтересованите страни в платформата REFIT

text:
               4.11.2016

               BG

               Официален вестник на Европейския съюз

               C 405/4

         РЕШЕНИЕ НА КОМИСИЯТА
   от 27 октомври 2016 година
   за заместване на член на групата на заинтересованите страни в платформата REFIT
   (2016/C 405/04)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение C(2015) 3261 final на Комисията от 19 май 2015 г. за създаване на платформата REFIT, и по-специално член 4 от него,
   като има предвид, че:

               (1)

               В член 4 от Решение C(2015) 3261 final на Комисията за създаване на платформата REFIT (наричана по-нататък „платформата“) се предвижда платформата да включва „правителствена група“ и „група на заинтересованите страни“. В групата на заинтересованите страни членуват до 20 експерти, като двама от тях представляват Европейския икономически и социален комитет и Комитета на регионите, а останалите членове са представители на бизнеса, включително на малките и средните предприятия (МСП), както и на социалните партньори и организациите на гражданското общество, които имат пряк опит в прилагането на законодателството на Съюза. Експертите в групата на заинтересованите страни се назначават в лично качество или за да представляват общ интерес, споделян от различни заинтересовани страни.

               (2)

               В член 4, параграф 4 от Решението се предвижда, че Комисията, по предложение на първия заместник-председател на Комисията, назначава членовете на групата на заинтересованите страни, подбрани измежду кандидатите с пряк опит в прилагането на законодателството на Съюза, които са отговорили на поканата за представяне на кандидатури. При назначаването се гарантира, в рамките на възможното, балансирано представителство на различните отрасли, интереси и региони на Съюза и равенството между половете. В член 4, параграф 5 от Решението се предвижда, че членовете се назначават с мандат до 31 октомври 2019 г. Съгласно член 4, параграф 6 от Решението членовете, които подадат оставка, могат да бъдат заменени за остатъка от мандата им.

               (3)

               В Решение C(2015) 9063 final на Комисията от 16 декември 2015 г. за назначаване на членовете на групата на заинтересованите страни в платформата REFIT (1) се предвижда, че в случай на прекратяване на членството на член на групата на заинтересованите страни по време на мандата на платформата, първият заместник-председател може да номинира заместник от първоначалния списък на кандидатите, отговорили на поканата за изразяване на интерес за членство в групата на заинтересованите страни.

               (4)

               Вследствие на оставката на г-н Linas Lasiauskas като член на групата на заинтересованите страни считано от 23 юни 2016 г., първият заместник-председател на Комисията номинира г-н Paolo Falcioni, който да замести г-н Lasiauskas за остатъка от неговия мандат,

         РЕШИ:
   Член единствен
   Г-н Paolo Falcioni се назначава за член на групата на заинтересованите страни в платформата REFIT до 31 октомври 2019 г. (вж. приложението към настоящото решение).

      Съставено в Брюксел на 27 октомври 2016 година.

            За Комисията

         Frans TIMMERMANS

            Първи заместник-председател

      (1)  ОВ C 425, 18.12.2015 г., стр. 8.

      ПРИЛОЖЕНИЕ

                  Име

                  Гражданство

                  Представлява общия интерес на заинтересованите страни в определена област на политиката

                  Настоящ работодател

                  г-н Paolo Falcioni

                  IT

                  ДА

                  Европейски комитет на производителите на домакинско оборудване


title: 2010/485/ЕС: Решение на Комисията от 1 септември 2010 година относно адекватността на компетентните органи на Австралия и Съединените американски щати съгласно Директива 2006/43/ЕО на Европейския парламент и на Съвета (нотифицирано под номер C(2010) 5676)  Текст от значение за ЕИП

text:
               11.9.2010

               BG

               Официален вестник на Европейския съюз

               L 240/6

         РЕШЕНИЕ НА КОМИСИЯТА
   от 1 септември 2010 година
   относно адекватността на компетентните органи на Австралия и Съединените американски щати съгласно Директива 2006/43/ЕО на Европейския парламент и на Съвета
   (нотифицирано под номер C(2010) 5676)
   (текст от значение за ЕИП)
   (2010/485/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/43/ЕО на Европейския парламент и на Съвета от 17 май 2006 г. относно задължителния одит на годишните счетоводни отчети и консолидираните счетоводни отчети, за изменение на директиви 78/660/ЕИО и 83/349/ЕИО на Съвета и за отмяна на Директива 84/253/ЕИО на Съвета (1), и по-специално член 47, параграф 3, първа алинея от нея,
   след консултации с Европейския надзорен орган по защита на данните,
   като има предвид, че:

               (1)

               Съгласно член 47, параграф 1 и член 53 от Директива 2006/43/ЕО считано от 29 юни 2008 г. в случай на проверки или разследвания на назначени одитори или одиторски дружества компетентните органи на държавите-членки могат да разрешат прехвърлянето на работни документи по одита или на други документи, държани от назначените одитори или одиторски дружества, на компетентните органи на трета държава само при условие, че последните органи отговарят на изискванията, обявени за адекватни от Комисията, и че са налице реципрочни работни договорености между тях и компетентните органи на съответните държави-членки. Следователно е необходимо да се установи кои компетентни органи на третите страни са адекватни за целите на прехвърлянето на работни документи по одита или на други документи, държани от назначените одитори или одиторски дружества, на компетентните органи на трета страна.

               (2)

               Прехвърлянето на работни документи по одита или на други документи, държани от назначените одитори или одиторски дружества, на компетентните органи на трета страна е въпрос от значителен обществен интерес, свързан с извършването на независим публичен надзор. Съответно, всяко такова прехвърляне от страна на компетентните органи на държавите-членки следва да бъде извършвано единствено за целите на упражняването на компетенциите за публичен надзор, външното гарантиране на качеството и разследванията на одитори и одиторски дружества от компетентните органи на съответната трета страна. Държавите-членки следва да гарантират, че двустранните работни договорености, които позволяват прехвърлянето на работни документи по одита или на други документи, държани от назначените одитори или одиторски дружества, между техните компетентни органи и компетентните органи на Австралия и Съединените американски щати, съдържат необходимите мерки за защита на личните данни, както и за защита на професионалната тайна и чувствителната търговска информация в тези документи, свързана с дружествата, чиито финансови отчети са одитирани, както и с одиторите на такива дружества. Настоящите или бившите служители на компетентните органи на третата страна, които получават информацията, са задължени да се придържат към правилото за запазване на професионална тайна.

               (3)

               Независимо от разпоредбите на член 47, параграф 4 от Директива 2006/43/ЕО държавите-членки следва да гарантират, че за целите на публичния надзор, гарантирането на качеството и разследванията на одитори и одиторски дружества контактите между одиторите и одиторските дружества на държавите-членки и компетентните органи на Австралия и Съединените американски щати се осъществяват посредством компетентните органи на съответната държава-членка.

               (4)

               Държавите-членки може да решат да допуснат извършването на съвместни проверки при изключителни обстоятелства и когато това е необходимо с цел да се осигури ефективен надзор. Държавите-членки може да позволят сътрудничеството с компетентните органи на Австралия и Съединените американски щати да се осъществи под формата на съвместни проверки или чрез наблюдатели без правомощия за осъществяване на проверки или разследвания и без достъп до поверителните работни документи по одита или до другите документи, държани от назначените одитори или одиторски дружества. Това сътрудничество следва винаги да протича съгласно условията, определени в член 47, параграф 2 от Директива 2006/43/ЕО и в настоящото решение, по-специално по отношение на необходимостта от зачитане на суверенитета, поверителността и реципрочността. Държавите-членки следва да гарантират, че всички съвместни проверки, които се извършват от техните компетентни органи и компетентните органи на Австралия и Съединените американски щати на територията на държавите-членки съгласно член 47 от Директива 2006/43/ЕО, са под ръководството на компетентния орган на съответната държава-членка.

               (5)

               За обработката на лични данни, извършвана съгласно посочената директива, се прилага Директива 95/46/ЕО на Европейския парламент и на Съвета от 24 октомври 1995 г. за защита на физическите лица при обработването на лични данни и за свободното движение на тези данни (2). Съответно, когато прехвърлянето на работни документи по одита или на други документи, държани от назначените одитори или одиторски дружества, на компетентните органи на Австралия или Съединените американски щати включва разкриване на лични данни, то следва винаги да бъде извършвано в съответствие с разпоредбите на Директива 95/46/ЕО. Държавите-членки следва да осигурят необходимите мерки за защита на личните данни, които се прехвърлят между техните компетентни органи и компетентните органи на Австралия и Съединените американски щати, по-специално с помощта на обвързващи споразумения в съответствие с глава IV от Директива 95/46/ЕО, и да гарантират, че компетентните органи на Австралия няма да разкриват личните данни, които се съдържат в прехвърлените работни документи по одита или други документи, държани от назначените одитори или одиторски дружества, без предварителното съгласие на компетентните органи на съответните държави-членки.

               (6)

               Адекватността на компетентните органи на дадена трета страна следва да бъде оценена с оглед на изискванията за сътрудничество съгласно член 36 от Директива 2006/43/ЕО или с оглед на постигането на равностойни по същество функционални резултати. По-специално адекватността следва да бъде оценена с оглед на упражняваните от компетентните органи на Австралия и Съединените американски щати компетенции, на мерките срещу нарушаването на прилаганите от тях правила за професионална тайна и поверителност и на степента, в която техните законови и подзаконови разпоредби им позволяват да си сътрудничат с компетентните органи на държавите-членки.

               (7)

               Тъй като одиторите и одиторските дружества на дружествата в Съюза, които са емитирали ценни книжа в Австралия или Съединените американски щати или са част от група, която представя задължителни консолидирани счетоводни отчети в тези държави, се ръководят от националните законови разпоредби на тези страни, следва да се посочи дали компетентните органи на държавите-членки могат да прехвърлят работни документи по одита или други документи, държани от назначените одитори или одиторски дружества, на компетентните органи на тези страни единствено за целите на упражняването на техните компетенции за публичен надзор, външно гарантиране на качеството и разследвания на одитори и одиторски дружества.

               (8)

               За целите на член 47 от Директива 2006/43/ЕО бяха извършени оценки на адекватността на компетентните органи на Австралия и на Съединените американски щати. Въз основа на тези оценки следва да бъдат взети решения във връзка с адекватността на посочените органи.

               (9)

               Австралийската Комисия за ценните книжа и инвестициите е компетентна в областта на публичния надзор, външното гарантиране на качеството и разследванията на одитори и одиторски дружества. Тя прилага адекватни мерки за забрана и санкциониране на разкриването на поверителна информация от нейни настоящи и бивши служители на трети лица или органи. Тя би използвала прехвърлените работни документи по одита или други документи, държани от назначените одитори или одиторски дружества, единствено за целите, свързани с публичния надзор, външното гарантиране на качеството и разследванията на одитори и одиторски дружества. Съгласно законовите и подзаконовите разпоредби на Австралия тя може да прехвърля работни документи по одита или други документи, държани от австралийски одитори или одиторски дружества, на компетентните органи на всяка една държава-членка. Поради това австралийската Комисия за ценните книжа и инвестициите следва да бъде призната за адекватна за целите на член 47, параграф 1 от Директива 2006/43/ЕО.

               (10)

               Комисията за ценните книжа и фондовите борси на Съединените американски щати е компетентна в областта на разследванията на одитори и одиторски дружества; настоящото решение следва да обхваща само компетенциите на Комисията за ценните книжа и фондовите борси на Съединените американски щати в областта на разследванията на одитори и одиторски дружества. Комисията за ценните книжа и фондовите борси на Съединените американски щати прилага адекватни мерки за забрана и санкциониране на разкриването на поверителна информация от нейни настоящи и бивши служители на трети лица или органи. Тя би използвала прехвърлените работни документи по одита или другите документи, държани от назначените одитори или одиторски дружества, единствено за цели, свързани с разследванията на одитори и одиторски дружества. Съгласно законовите и подзаконовите разпоредби на Съединените американски щати Комисията за ценните книжа и фондовите борси може да прехвърля на компетентните органи на всяка една държава-членка работни документи по одита или други документи, държани от одиторите или одиторските дружества на Съединените щати, които са свързани с извършвани от нея разследвания на одитори или одиторски дружества. Поради това Комисията за ценните книжа и фондовите борси на Съединените американски щати следва да бъде призната за адекватна за целите на член 47, параграф 1 от Директива 2006/43/ЕО.

               (11)

               Съветът за публичен надзор на счетоводната дейност на дружествата в Съединените американски щати е компетентен в областта на публичния надзор, външното гарантиране на качеството и разследването на одитори и одиторски дружества. Той прилага адекватни мерки за забрана и санкциониране на разкриването на поверителна информация от негови настоящи и бивши служители на трети лица или органи. Той би използвал прехвърлените работни документи по одита или другите документи, държани от назначените одитори или одиторски дружества, единствено за целите, свързани с публичния надзор, външното гарантиране на качеството и разследването на одитори и одиторски дружества. Съгласно законовите и подзаконовите разпоредби на Съединените американски щати той може да осигури пряк достъп до работните документи по одита или до други документи, държани от одитори или одиторски дружества на Съединените щати, за компетентните органи на всяка една държава-членка, но не може, съгласно правото на Съединените американски щати, да прехвърля такива документи на компетентните органи на държавите-членки.

               (12)

               Комисията за ценните книжа и фондовите борси на Съединените американски щати обаче може да предоставя на компетентните органи на всяка една държава-членка докладите от проверките, изготвени от Съвета за публичен надзор на счетоводната дейност на дружествата в Съединените американски щати, по отношение на одитори и одиторски дружества от Съединените щати и, след предварителна молба и посочване на причините за молбата, работните документи по одита или други документи, държани от одитори и одиторски дружества от Съединените щати, свързани с такива проверки. По този начин сътрудничеството при проверките на одитори и одиторски дружества между компетентните органи на държавите-членки и Съвета за публичен надзор на счетоводната дейност на дружествата в Съединените американски щати води до равностойни по същество резултати за прекия обмен на работни документи по одита или на други документи, държани от назначените одитори или одиторски дружества, предвиден в член 36 от Директива 2006/43/ЕО. Поради това Съветът за публичен надзор на счетоводната дейност на дружествата в Съединените американски щати следва да бъде признат за адекватен за целите на член 47, параграф 1 от Директива 2006/43/ЕО.

               (13)

               Прехвърлянето на работни документи по одита или на други документи, държани от назначените одитори или одиторски дружества, следва да включва достъп до или предаване на работни документи по одита или на други документи, държани от назначените одитори или одиторски дружества, на органите, които са признати за адекватни съгласно настоящото решение, след предварителното съгласие на компетентните органи на държавите-членки, както и достъп до или предаване на тези документи от компетентните органи на държавите-членки на посочените органи. В резултат на това следва в случай на проверки или разследвания да не се позволява на назначените одитори и одиторски дружества да предоставят достъп до работните документи по одита или до другите документи, държани от назначените одитори или одиторски дружества, нито да предават такива документи на тези органи при условия, различни от условията, определени в настоящото решение и в член 47 от Директива 2006/43/ЕО, например въз основа на съгласие от страна на назначения одитор, одиторските дружества или дружеството клиент.

               (14)

               Настоящото решение не следва да засяга договореностите за сътрудничество, посочени в член 25, параграф 4 от Директива 2004/109/ЕО на Европейския парламент и на Съвета от 15 декември 2004 г. относно хармонизиране изискванията за прозрачност по отношение на информацията за издателите, чиито ценни книжа са допуснати за търгуване на регулиран пазар, и за изменение на Директива 2001/34/ЕО (3).

               (15)

               Тъй като настоящото решение е прието в контекста на преходния период, предвиден за някои одитори и одиторски дружества от трети страни с Решение 2008/627/ЕО на Комисията от 29 юли 2008 г. относно преходен период за одиторски дейности на някои одитори и одиторски дружества от трети държави (4), настоящото решение не предопределя каквито и да е окончателни решения по отношение на равностойността, които Комисията може да приеме съгласно член 46 от Директива 2006/43/ЕО.

               (16)

               Настоящото решение има за цел да улесни ефективното сътрудничество между компетентните органи на държавите-членки и компетентните органи на Австралия и Съединените американски щати, за да им даде възможност да упражняват своите функции на публичен надзор, външно гарантиране на качеството и извършване на разследвания, като в същото време се осигури защита на правата на засегнатите страни. Държавите-членки следва да уведомяват Комисията за работните договорености, сключени с тези компетентни органи, за да може Комисията да прецени дали сътрудничеството се извършва в съответствие с член 47 от Директива 2006/43/ЕО.

               (17)

               Крайната цел на сътрудничеството с Австралия и Съединените американски щати в областта на надзора върху одиторите е да се постигне взаимно доверие в системите за надзор, при които прехвърлянето на работни документи по одита или на други документи, държани от назначените одитори или одиторски дружества, би се извършвало само по изключение. Взаимното доверие ще се основава на равностойността между системите за одитен надзор на Съюза и на посочените страни.

               (18)

               Съветът за публичен надзор на счетоводната дейност на дружествата в Съединените американски щати би желал да извърши допълнителна оценка на системите за одитен надзор на държавите-членки, преди да вземе решение дали да се осланя на надзора, осъществен от техните компетентни органи. Следователно механизмът за сътрудничество между компетентните органи на държавите-членки и Съвета за публичен надзор на счетоводната дейност на дружествата в Съединените американски щати, както и Комисията за ценните книжа и фондовите борси на Съединените американски щати следва да бъде преразгледан с цел да се установи осъщественият напредък към постигане на взаимно доверие помежду им. Поради тези причини настоящото решение следва да спре да се прилага на 31 юли 2013 г. по отношение на Съвета за публичен надзор на счетоводната дейност на дружествата в Съединените американски щати и Комисията за ценните книжа и фондовите борси на Съединените американски щати.

               (19)

               Мерките, предвидени в настоящото решение, са в съответствие със становището на комитета, създаден съгласно член 48, параграф 1 от Директива 2006/43/ЕО,

         ПРИЕ НАСТОЯЩОТО РЕШЕНИЕ:
   Член 1
   Следните компетентни органи на трети страни се признават за адекватни за целите на член 47, параграф 1 от Директива 2006/43/ЕО:

               1.

               Австралийската Комисия за ценните книжа и инвестициите (The Australian Securities and Investments Commission);

               2.

               Съветът за публичен надзор на счетоводната дейност на дружествата в Съединените американски щати (The Public Company Accounting Oversight Board of the United States of America);

               3.

               Комисията за ценните книжа и фондовите борси на Съединените американски щати (The Securities and Exchange Commission of the United States of America).

         Член 2
   1.   В съответствие с член 53 от Директива 2006/43/ЕО, считано от 29 юни 2008 г., в случай на проверки или разследвания на назначени одитори или одиторски дружества всяко прехвърляне на работни документи по одита или на други документи, държани от назначените одитори или одиторски дружества, подлежи на предварително одобрение от страна на компетентните органи на съответната държава-членка или се извършва от компетентния орган на съответната държава-членка.
   2.   Прехвърлянето на работни документи по одита или на други документи, държани от назначените одитори или одиторски дружества, не може да се използва за цели, различни от публичния надзор, външното гарантиране на качеството или разследванията на одиторите и одиторските дружества.
   3.   Когато работните документи по одита или другите документи, държани от назначените одитори или одиторски дружества, са държани само от назначените одитори или одиторски дружества, регистрирани в държава-членка, различна от държавата-членка, където е регистрирана одиторската група, и чийто компетентен орган е получил молба за прехвърляне от някой от органите, посочени в член 1, тези документи се прехвърлят на компетентните органи на съответната трета страна, само ако компетентният орган на първата държава-членка е дал своето изрично съгласие за прехвърлянето.
   4.   Държавите-членки гарантират, че двустранните работни договорености, които позволяват прехвърлянето на работни документи по одита или на други документи, държани от назначените одитори или одиторски дружества, между техните компетентни органи и компетентните органи на Австралия и Съединените американски щати, съдържат необходимите мерки за защита на личните данни, както и за защита на професионалната тайна и чувствителната търговска информация в тези документи, свързана с дружества, чиито финансови отчети са одитирани, както и с одиторите на такива дружества.
   5.   Независимо от разпоредбите на член 47, параграф 4 от Директива 2006/43/ЕО държавите-членки гарантират, че за целите на публичния надзор, гарантирането на качеството и разследванията на одитори и одиторски дружества в двустранните работни договорености, които позволяват прехвърлянето на работни документи по одита или на други документи, държани от назначените одитори или одиторски дружества, между техните компетентни органи и компетентните органи на Австралия и Съединените американски щати, се предвижда контактите между одиторите и одиторските дружества на държавите-членки и компетентните органи на Австралия и Съединените американски щати да се осъществяват посредством компетентните органи на съответната държава-членка.
   6.   Държавите-членки могат да се споразумяват за извършване на съвместни проверки само при необходимост. Те следва да гарантират, че всички съвместни проверки, които се извършват от техните компетентни органи и компетентните органи на Австралия и Съединените американски щати на територията на държавите-членки съгласно член 47 от Директива 2006/43/ЕО, по правило са под ръководството на компетентния орган на съответната държава-членка.
   7.   Държавите-членки следва да гарантират, че двустранните работни договорености между техните компетентни органи и компетентните органи на Австралия и Съединените американски щати отговарят на условията за сътрудничество, определени в настоящото решение.
   Член 3
   По отношение на компетентните органи, посочени в член 1, точки 2 и 3, настоящото решение спира да се прилага на 31 юли 2013 г.
   Член 4
   Адресати на настоящото решение са държавите-членки.

      Съставено в Брюксел на 1 септември 2010 година.

            За Комисията

         Michel BARNIER

            Член на Комисията

      (1)  ОВ L 157, 9.6.2006 г., стр. 87.

      (2)  ОВ L 281, 23.11.1995 г., стр. 31.

      (3)  ОВ L 390, 31.12.2004 г., стр. 38.

      (4)  ОВ L 202, 31.7.2008 г., стр. 70.